**Viljandi Jakobsoni Kooli Õpilasesinduse põhimäärus**

1. Üldsätted
	1. Viljandi Jakobsoni Kooli Õpilasesindus (edaspidi ÕE) on vabatahtlik ühendus, kuhu kuuluvad aktiivsed õpilased 5.-9. klassidest.
	2. Kooli ÕE juhindub oma tegevuses kooli põhimäärusest, kokkulepetest kooli juhtkonna ja ÕE vahel, ÕE põhimäärusest ning Eesti Vabariigis kehtivast seadusandlusest.
	3. ÕE esindab õpilaskonda koolisisestes suhetes ning suhetes rahvuslike ja rahvusvaheliste organisatsioonide, asutuste ja isikutega.
	4. ÕE ei ole juriidiline isik. Tal on vastavalt kokkuleppele kooli juhtkonnaga õigus kasutada kooli kui haridusasutuse rekvisiite (tempel, blankett jne), kasutada kooli arveldusarvele kantud ÕE-le sihtotstarbeliselt eraldatud rahalisi vahendeid.
	5. ÕE alalised struktuurüksused on õpilasaktiiv ja juhatus. Õpilasaktiivi kuuluvad igast 5.-9. klassist vähemalt 2 õpilast, juhatusse kuulub 7-16 liiget (5.-9. klassist).
2. Ülesanded
	1. ÕE ülesanneteks on:
		1. Kaitsta õpilaste huve ja seaduslikke õigusi;
		2. Aidata kaasa õppetöö ja koolielu korraldamisele;
		3. Aidata kaasa koolielu probleemide lahendamisele;
		4. Kujundada üksteist austavaid käitumistavasid õpilaste omavahelises suhtluses, suhetes õpetajatega ja kooli juhtkonnaga;
		5. Järgida ja edendada kooli traditsioone;
		6. Hea seista õpilaste õpimotivatsiooni ja õpikeskkonna kvaliteedi eest;
		7. Parandada õpilaste vaba aja sisustamise võimalusi;
		8. Suurendada noorte osalust ja aidata kaasa kodanikuühiskonna arengule;
		9. Esindada kooli õpilasi kohaliku omavalitsuse ja riigi tasandil.
3. Õigused ja kohustused
	1. Oma eesmärkide saavutamiseks on ÕE-l õigus:
		1. Osaleda kooli õppetöö ja tegevuse korraldamisel;
		2. Osaleda koolisisestel nõupidamistel ja koosolekutel vastavalt kokkulepetele kooli juhtkonnaga;
		3. Kasutada, arvestades kooli kodukorda, tasuta kooli ruume ja territooriumi oma tegevuse eesmärkide saavutamiseks;
		4. Kaitsta kooli õpilaste huve juhtkonna ja õppenõukogu ees, samuti väljaspool kooli;
		5. Viia läbi küsitlusi õpilaste seas ja analüüsida nende tulemusi, sellest tulenevalt teha ettepanekuid asjaomastele isikutele;
		6. Luua sidemeid teiste koolide õpilaste ja organisatsioonidega nii kodu- kui ka välismaal;
		7. Anda nõu kooli juhtkonnale ja hoolekogule koolielu puudutavates küsimustes;
		8. Luua uusi traditsioone;
		9. Algatada ja korraldada erinevaid sündmusi ja projekte.
	2. Oma eesmärkide saavutamiseks on ÕE kohustatud:
		1. ÕE on kohustatud tegema ettepanekuid, esitama arvamusi õppeprotsessi parandamiseks või muutmiseks.
		2. ÕE järgib koolis väljakujunenud traditsioone ja tavasid.
		3. ÕE ei tohi oma tegevuses vastuollu sattuda Viljandi Jakobsoni Kooli põhikirja ja kodukorraga.
4. Töökorraldus ja juhtimine
	1. ÕE tegevuse aluseks on kooli ÕE põhimäärus.
	2. Põhimääruse võtab vastu ÕE üldkoosolek lihthäälteenamusega.
	3. Põhimäärus jõustub pärast selle kinnitamist direktori poolt.
	4. ÕE-sse kuuluvad 5.-9. klasside õpilased, vähemalt 2 õpilast igast klassist.
	5. ÕE koosolekud:
		1. Õppeaasta esimene koosolek viiakse läbi septembrikuu jooksul. Esimese koosoleku kutsub kokku ja organiseerib juhatus;
		2. ÕE juhatus kutsub ÕE koosolekuid kokku üks kord nädalas või vastavalt vajadusele
		3. Erakorraline koosolek kutsutakse kokku, kui seda soovib 2/3 ÕE liikmetest või kooli juhtkond või ÕE juhatus ja sellest teatakse ette vähemalt 3 päeva;
		4. Koosolekut juhatab president. Tema puudumisel asepresident, viimase puudumisel kõige vanem hääleõiguslik esindaja;
		5. Koosolek on otsustusvõimeline, kui kohal on vähemalt 51% ÕE liikmetest.
	6. ÕE võtab otsuseid vastu kohalolijate lihthäälteenamusega;
		1. Igal ÕE liikmel on üks hääl;
		2. ÕE otsused võetakse vastu avaliku hääletamise teel, välja arvatud:
			1. Kui otsuse salajast hääletamist nõuab vähemalt 1 ÕE liige.
	7. ÕE koosolekud protokollitakse, otsused fikseeritakse protokollis. Protokollile kirjutavad alla president ja protokollija.
		1. ÕE koosoleku protokollid säilitatakse.
	8. ÕE pädevuses on:
		1. Juhatuse liikmete valimine;
		2. Presidendi volituste kinnitamine ja ennetähtaegne ametist vabastamine;
		3. Ettepanekute tegemine kooli juhtkonnale, õppenõukogule ja hoolekogule;
		4. Põhimääruse muutmine;
		5. Piirkondliku või ülevabariigilise õpilasesinduste struktuuriga ühinemise otsustamine.
	9. ÕE liige:
		1. On 5.-9. klassi aktiivne õpilane, kelle volitused kestavad ühe õppeaasta;
		2. Liikmel on õigus pöörduda arupärimisega juhatuse või presidendi poole;
		3. ÕE liikme võib esindusest välja arvata:
			1. Tema vähese aktiivsuse tõttu (puudunud rohkem kui 50% koosolekutest)
			2. Kui ta kahjustab kooli või ÕE mainet;
			3. Kui tema teod on vastuolus ÕE põhimääruse või muude otsustega.
			4. Iga liige on kohustatud osa võtma kõigist ÕE koosolekutest, v.a. mõjuva põhjuse olemasolul.
5. ÕE juhtimine
	1. Juhatus koosneb presidendist, asepresidendist ja aktiivsetest 5.-9. kl õpilastest
	2. Juhatuse korralised koosolekud toimuvad esmaspäeviti pärast 3. tundi kell 10.35 huvijuhi ruumis.
	3. Juhatuse ülesanded on:
		1. Viia ellu ÕE otsused;
		2. Esindada ÕE-d kooli juhtkonna, õppenõukogu või hoolekogu juures;
		3. Täita kooli juhtkonnaga sõlmitud kokkuleppeid;
		4. Kooskõlas kooli juhtkonnaga teha otsuseid tunni- ja kooliväliste ürituste korraldamiseks;
	4. President valitakse ÕE poolt lihthäälte enamusega üheks aastaks.
	5. President võib osaleda kooli õppenõukogu, hoolekogu ja juhtkonna töös vastavalt kokkuleppele kooli juhtkonnaga ning ÕE ja juhatuse volitusi arvestades.
	6. President esindab õpilaskonda aktustel ja vastuvõttudel või määrab juhatust esindama antud asjas kompetentse inimese.
	7. Presidendi ennetähtaegse vabastamise või asendamise ettepanku võib teha 2/3 ÕE liikmetest või juhatusest, kui:
		1. President ei ole võimeline ametikohustusi täitma oma vähese aktiivsuse, tervisliku seisundi, õppeedukuse vms põhjusel;
		2. Presidendi tegevus ei vasta ÕE põhimäärusele või kooli põhikirjale või ta ei täida või rikub õpilasaktiivi volitusi või kooli juhtkonnaga sõlmitud kokkuleppe tingimusi;
		3. Presidendi tegevus kahjustab kooli või ÕE mainet.
	8. Asepresidendiks saab presidendivalimisel teiseks tulnud kandidaat.
	9. Asepresidendi ametiaeg on 1 aasta.
	10. Presidendi puudumisel täidab asepresident kõiki presidendi kohustusi.
	11. Asepresidendi ennetähtaegse vabastamise või asendamise ettepaneku võib teha 2/3 ÕE liikmetest, ÕE juhatusest või ÕE president samadel asjaoludel kui toimub presidendi ennetähtaegne vabastamine või asendamine.
6. Põhimääruse muutmine
	1. Põimäärust saab muuta ÕE juhatuse ettepanekul, kui selle poolt on 2/3 ÕE juhatuse liikmetest.
	2. Muudatused jõustuvad pärast nende kinnitamist direktori poolt.
7. Tegevuse lõpetamine
	1. Põhjendatud ettepaneku ÕE tegevuse lõpetamiseks võib teha president, juhatus või 2/3 liikmetest või kooli juhtkond.
	2. Ettepanek peab olema põhjendatud ja esitatud peavad olema ettepanekud ÕE jätkamise suunast, sihtotstarbeliste summade kasutamisest või üleandmisest.

ÕE president Direktor

Emma Kruusmäe Krista Andreson